**Прамысловы рэгіён Кэсон** (кар. 개성 공업 지구, 開城工業地區) — спецыяльны адміністрацыйны рэгіён ў КНДР. Быў аддзелены ў 2002 ад горада Кэсон. Размешчаны за 10 км на поўнач ад дэмілітарызаванай зоны. Плошча рэгіёна — 66 км².

Гісторыя стварэння
------------------

Кэсонскі прамысловы парк (тэхнапарк Кэсон) быў заснаваны сумесна з урадам Паўднёвай Карэі. Будаўніцтва пачалося ў чэрвені 2003 года, а ў жніўні 2003 года КНДР і Паўднёвая Карэя падпісалі некалькі пагадненняў, якія тычацца інвестыцый у рэгіён.

Пачатковая фаза будаўніцтва была скончаная да чэрвеня 2004 года, а адкрыўся прамысловы парк у снежні 2004 года. У пачатку існавання парка тут размясцілі вытворчасць 15 паўднёвакарэйскіх кампаній. Да сакавіка 2005 года тры з іх запусцілі вытворчасць. Комплекс уключае 120 паўднёвакарэйскіх малых і сярэдніх кампаній, якія ажыццяўляюць вытворчасць адзення, посуду, гадзіннікаў і іншай прадукцыі на агульную суму, якая склала 1,65 млрд даляраў з 2004 па 2011 гады. Прадпрыемствы выплачваюць падаходны падатак у памеры ад 10 да 14 %, за выключэннем першых пяці гадоў, і 50 % падатку на працягу трох гадоў, пачынаючы з моманту прыбытковасці. Перавозка тавараў з прамзоны ў Кэсон ўносіць асноўны ўклад у таваразварот паміж двума Карэямі.

На комплексе занята (на 2012 год) — 53 448 паўночнакарэйскіх (72 % сярод іх — жанчыны) і 786 паўднёвакарэйскіх рабочых.

Мадэльны прамысловы комплекс у прамысловым рэгіёне Кэсон, КНДР.
Нягледзячы на ўсе цяжкасці, спрычыняныя як Пхеньянам, так і Сеулам, пэўная выгада ў комплексе ёсць — на навучанне тэхнічным навыкам паўночнакарэйскага працоўнага патрабуецца 1—3 месяцы (на навучанне кітайскага працоўнага — 6 месяцаў), сярэдні працоўны тыдзень (з улікам звышурочных, афіцыйна 48 гадзін) складаў у 2006 годзе 55,2 гадзіны ў тыдзень, у 2012 годзе 61,6 гадзін у тыдзень. Прадукцыйнасць працы складала 70—80 % ад паўднёвакарэйскага ўзроўню. Тым не менш, па выніках 2011 года 119 паўднёвакарэйскіх фірмаў у Кэсоне выйшлі ў чыстую страту і толькі 4 атрымалі прыбытак. Заробак паўночнакарэйскім рабочым выдаецца (пасля ўсіх вылікаў) уладамі КНДР у выглядзе даляравых купонаў на набыццё тавараў у спецыяльных крамах.

Прыпыненне працы ў 2013 годзе
-----------------------------

У сувязі з абвастрэннем адносін паміж Паўднёвай і Паўночнай Карэяй, у красавіку 2013 года КНДР закрыла доступ у Кэсон спачатку паўднёвакарэйскім работнікам, затым — і паўночнакарэйскім. Такім чынам, вытворчасць у прамысловым парку спынілася. Па паведамленнях прэсы, у Кэсоне засталося некалькі сотняў паўднёвакарэйскіх супрацоўнікаў, каб сачыць за абсталяваннем, пакуль не скончацца запасы ежы.

У жніўні 2013 года КНДР заявіла аб намеры аднавіць працу прамысловага рэгіёну Кэсон.

16 верасня 2013, пасля доўгіх і напружаных перамоваў паміж Поўначчу і Поўднем, бакі аднавілі працу сумеснага комплексу. Былі таксама прыняты рашэнні:

* стварыць сумесны орган па кіраванню комплексам;
* прыцягваць замежных інвестараў;
* павысіць падаткі з працуючых у Кэсоне кампаній;
* аднавіць лінію ваеннай сувязі паміж Пхеньянам і Сеулам.

Таксама бакі абвясцілі аб рашэнні надалей не спыняць працу праекта ні пры якіх абставінах.

Закрыццё ў 2016 годзе
---------------------

10 лютага 2016 года Паўднёвая Карэя заявіла аб спыненні працы прамысловай зоны Кэсон пасля выпрабаванняў КНДР ракеты далёкага радыусу дзеяння. 11 лютага ўлады Паўночнай Карэі выправадзілі 280 рабочых з поўдня з тэрыторыі тэхнапарку і перакінулі туды вайсковыя падраздзяленні.

12 лютага Паўднёвая Карэя перапыніла падачу электраэнергіі і вады на тэрыторыю комплексу. Паўднёвакарэйскае абсталяванне было вывезена.

Аднаўленне водазабеспячэння
---------------------------

10 кастрычніка 2018 года Паўднёвая Карэя аднавіла пастаўкі вады ў рэгіён. 11 кастрычніка 2018 года мясцовая ачышчальная станцыя была адноўлена.

Зноскі
------

1. ↑  www.nautilus.org **(нявызн.)**. Архівавана з першакрыніцы 24 кастрычніка 2005. Праверана 18 жніўня 2006.
2. ↑  S. Korean company in Kaesong paid first corporate tax to N. Korea **(нявызн.)**. Архівавана з першакрыніцы 17 жніўня 2012. Праверана 4 жніўня 2012.
3. ↑  N. Korean economy logs first growth in 3 years in 2011 **(нявызн.)**. Архівавана з першакрыніцы 17 жніўня 2012. Праверана 4 жніўня 2012.
4. ↑  *Захарова Л. В.* Межкорейские экономические отношения: от истоков до современности. — М. 2014. — С. 131
5. ↑  Захарова Л. В. Межкорейские экономические отношения: от истоков до современности. — М. 2014. — С. 132—133
6. 1 2  Захарова Л. В. Межкорейские экономические отношения: от истоков до современности. — М. 2014. — С. 137
7. ↑  КНДР полностью остановила работу индустриальной зоны Кэсон // Lenta.ru
8. ↑  Специальное заявление представителя Комитета по делам мирного объединения Родины **(нявызн.)**.(недаступная спасылка) // КП
9. ↑  В межкорейской промзоне Кэсон открылся секретариат
10. ↑  Промзона Кэсон вернулась к работе
11. ↑  Южная Корея отрезала Кэсон от света и воды **(нявызн.)**.  bbc.com. Праверана 2016-2-12.
12. ↑
13. ↑

Спасылкі
--------

* Официальный сайт (кар.). Архівавана з першакрыніцы 15 чэрвеня 2006.

| ⛭Карэйская Народна-Дэмакратычная Рэспубліка Адміністрацыйны падзел КНДР |
| --- |
| Правінцыі | 
* Канвандо
* Пхёнан-Намдо
* Пхёнан-Пукто
* Хамгён-Намдо
* Хамгён-Пукто
* Хванхэ-Намдо
* Хванхэ-Пукто
* Чагандо
* Янгандо

 |  |
| Гарады прамога падпарадкавання | 
* Пхеньян
* Расон

 |
| Спецыяльныя адміністрацыйныя рэгіёны | 
* Кэсон
* Кымгансан
* Сіныйджу

 |